PATVIRTINTA

Molėtų rajono savivaldybės tarybos

2023 m. vasario d. sprendimu Nr. B1-

**MOLĖTŲ RAJONO SAVIVALDYBĖS METŲ SPORTININKO/KOMANDOS APDOVANOJIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės Metų sportininko/komandos apdovanojimo ir premijos skyrimo nuostatai (toliau – nuostatai) apibrėžia Molėtų rajono savivaldybės geriausio metų sportininko/komandos apdovanojimą (toliau – sportininko/komandos apdovanojimas), nustato kandidatų teikimo, nugalėtojo nustatymo ir apdovanojimo įteikimo tvarką.
2. Sportininko/komandos apdovanojimas organizuojamas siekiant išaiškinti, paskatinti ir pagerbti geriausius praėjusių metų Savivaldybės sportininkus, sporto komandas. Premija skiriama nuo 2023 m. kas dveji metai už reikšmingiausius nuopelnus ir pasiektus aukštus sportinius rezultatus.
3. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 42 BSI (bazinės socialinės išmokos dydis).
4. Premija Molėtų rajono savivaldybės administracijos direktoriaus įsakymu skiriama iš savivaldybės lėšų vadovaujantis Molėtų rajono savivaldybės strateginiu veiklos planu.
5. Konkursą organizuoja ir vykdo Molėtų savivaldybės administracijos Kultūros ir švietimo skyrius.

**II SKYRIUS**

**KONKURSO ORGANIZAVIMAS IR DALYVIAI**

1. Sportininko/komandos apdovanojimo konkurse (toliau – konkursas) gali dalyvauti Molėtų rajono savivaldybėje registruotai veikiančiai įstaigai, sporto klubui ar kitai organizacijai atstovaujantys sportininkai/komandos.
2. Konkurse dalyvaujantys sportininkai turi būti deklaravę gyvenamąją vietą arba dirbantys Molėtų rajono savivaldybėje.
3. Konkursas vyksta vieną kartą per 2 metus.
4. Konkurso organizatoriai, likus ne mažiau nei 14 dienų iki konkurso vykdymo pradžios, paskelbia viešą informacinį pranešimą Savivaldybės internetinėje svetainėje [www.moletai.lt](http://www.moletai.lt) ir feisbuke apie dalyvių paraiškų priėmimą ir konkurso dalyvių registravimą.
5. Pretendentus nominacijai, per organizatorių nurodytą laikotarpį, gali teikti rajone veikianti įstaiga, sporto klubas, bendruomenė ar organizacija. Užpildytos dalyvių paraiškos (priedas) teikiamos iki rugsėjo 15 d.
6. Dokumentai pateikiami Molėtų rajono savivaldybės administracijai adresu: Vilniaus g 44, Molėtai, arba elektroniniu paštu [savivaldybe@moletai.lt](mailto:savivaldybe@moletai.lt). Paraišką pateikus elektroniniu paštu, paraiška turi būti pasirašyta elektroniniu kvalifikuotu parašu.
7. Kartu su dalyvio paraiška pateikiamos ir dokumentų kopijos (varžybų protokolai, diplomai, sertifikatai kt.), liudijančios apie sportininko, sporto komandos, sporto klubo ar kitos organizacijos nuopelnus bei sportinius pasiekimus per paskutinius 2 kalendorinius metus.
8. Dalyvių paraiškos pateiktos organizatoriams iki nurodyto termino yra apsvarstomos ir patvirtinamos arba atmetamos komisijos posėdžio metu.

**III SKYRIUS**

**KONKURSO KOMISIJA IR PARAIŠKŲ VERTINIMAS**

1. Sportininko/komandos apdovanojimo nugalėtoją nustato bei patvirtina Molėtų rajono savivaldybės administracijos direktoriaus įsakymu sudaryta komisija. Ji sudaroma 5 metams iš ne mažiau kaip 5 narių, iš kurių 3 nariai turi būti sporto įstaigų bendruomenių ir vietos atstovaujančių sporto asociacijų atstovai, iš kurių vieną deleguoja Molėtų rajono kūno kultūros ir sporto centro taryba ir du rajone veikiančių sporto klubų atstovų susirinkimas. Komisijos nariais negali būti Savivaldybės tarybos nariai.
2. Komisija:
   1. tikrina, ar teikėjų pateiktos paraiškos pretenduoti į sportininko/komandos apdovanojimą atitinka šių nuostatų reikalavimus;
   2. analizuoja ir vertina sportinius pasiekimus bei nuopelnus sportui pagal užimtas vietas:

15.2.1. Olimpinėse žaidynėse;

15.2.2. Pasaulio pirmenybėse (čempionatuose);

15.2.3 Pasaulio taurės varžybose;

15.2.4. Europos pirmenybėse (čempionatuose);

15.2.5. Europos taurės varžybose;

15.2.6. oficialiose Baltijos šalių žaidynėse;

15.2.7. Lietuvos pirmenybėse (čempionatuose);

15.2.8. Lietuvos taurės varžybose;

15.2.9. Lietuvos jaunimo žaidynėse;

15.2.10. tarptautinėse varžybose kai dalyvauja ne mažiau kaip 5 šalių sportininkai;

* + 1. . kitose varžybose;
  1. teikia savo išvadas dėl apdovanojimo skyrimo administracijos direktoriui;
  2. sprendžia kitus su sportininko/komandos apdovanojimu susijusius klausimus.

1. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.
2. Komisija vertina pateiktas paraiškas ir papildomus dokumentus. Sprendimą dėl apdovanojimo priima atsižvelgdama į 15.2 papunktyje išvardintą sportinių renginių reikšmingumo seką.
3. Komisijos sprendimai įforminami protokolu. Protokolą pasirašo Komisijos pirmininkas ir sekretorius.
4. Sprendimą dėl premijos skyrimo priima Savivaldybės administracijos direktorius, atsižvelgdamas į Komisijos teikimą.
5. Metų sportininko/komandos vardas suteikiamas ir premija skiriama Savivaldybės administracijos direktoriaus įsakymu ir teikiama spalio mėn. Kartu su premija įteikiamas Savivaldybės mero pasirašytas Metų sportininko/komandos nominacijos diplomas.
6. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.
7. Metų sportininko/komandos vardas ir premija tam pačiam sportininkui/komandai teikiama vieną kartą.
8. Konkurso rezultatus organizatoriai paskelbia Savivaldybės internetinėje svetainėje [www.molėtai.lt](http://www.molėtai.lt), feisbuke ir kitose žiniasklaidos priemonėse.

**IV SKYRIUS**

**APDOVANOJIMAI**

1. Sportininko/komandos apdovanojimo renginį ir iškilmingą apdovanojimo įteikimą konkurso nugalėtojams organizuoja ir vykdo Molėtų savivaldybės administracijos Kultūros ir švietimo skyrius.
2. Apie planuojamą sportininkų apdovanojimo renginio ceremonijos datą, laiką ir vietą organizatoriai renginio dalyvius bei visuomenę informuoja paskelbdami informacinį pranešimą savivaldybės internetinėje svetainėje [www.moletai.lt](http://www.moletai.lt), feisbuke ir kitose žiniasklaidos priemonėse.
3. Sportininko/komandos apdovanojimą iškilmingai įteikia Molėtų rajono savivaldybės meras arba kitas įgaliotas asmuo.

**V SKYRIUS**

**BAIGIAMOSIOS NUOSTATOS**

27. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės

Metų sportininko/komandos apdovanojimo ir premijos skyrimo nuostatų priedas

**MOLĖTŲ SAVIVALDYBĖS METŲ SPORTININKO/ KOMANDOS**

**APDOVANOJIMO KONKURSO**

**DALYVIO PARAIŠKA**

Molėtų savivaldybės administracijos

Direktoriui

**\_\_\_\_\_\_\_\_\_\_\_\_\_\_\_\_\_\_**

(data)

Molėtai

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Paraišką pateikiančio juridinio/fizinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Buveinės adresas, tel., el. paštas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinį asmenį atstovaujančio asmens vardas, pavardė)

|  |  |  |
| --- | --- | --- |
| 1. | Sportininko vardas, pavardė arba sporto komandos, organizacijos, klubo pavadinimas |  |
| 2. | Sporto šaka (rungtis) |  |
| 3. | Atstovaujama įstaiga, sporto organizacija, klubas.  (Telefonas, el. paštas, buveinės adreso registracijos dokumentai) |  |
| 4. | Dalyvio sportiniai laimėjimai, pasiekimai ir nuopelnai  (pridedamos patvirtintos dokumentų kopijos) |  |
| 5. | Dalyvio adresas, telefonas, el. paštas, gyvenamosios vietos registracijos dokumentai |  |

PRIDEDAMA:

1. ..............................................................................................................
2. ..............................................................................................................

Tvirtinu, kad pateikta informacija yra tiksli ir teisinga. Sutinku, kad mano asmens duomenys būtų tvarkomi ir tikslingai naudojami duomenų administratoriaus konkurso nuostatuose numatytais tikslais.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)